
RAPORT DE SPECIALITATE
la proiectul de hotărâre privind dobândirea dreptului de proprietate privată a comunei RĂDOIEȘTI, județul Teleorman, asupra unui bun imobil – teren intravilan si a constructiilor C1 –suprafata construita 562 mp si C 2-suprafata construita -562 mp
        
Domnule Președinte, 
Stimați Consilieri,

Primarul comunei Rădoiești a inițiez acest proiect de hotărâre, spre analiză, dezbatere și aprobare, în conformitate cu prevederile art.136, alin.(1), din OUG nr. 57/2019, privind Codul adminstrativ, ca urmare a constatării oportunității și necesității dobândirii dreptului de proprietate privată a comunei RĂDOIEȘTI, județul Teleorman, asupra unui bun imobil – teren intravilan, cu scopul îmbunătățirii serviciilor publice prestate către populație, luând în considerare următoarele prevederile legislative:
a) art.15 alin.(2), art.120 alin.(1) și art.121 alin.(1) și alin.(2) din Constituția României, republicată;
b) art.7 alin.(2) din Codul civil al României, adoptat prin Legea nr. 287/2009, republicat, cu modificările și completările ulterioare;
c) art.557 și art.888, din Legea nr.287/2009, privind Codul civil, republicată, cu modificările ulterioare;
d) Legea nr.7/1996, a cadastrului și a publicității imobiliare;
e) art.129 alin.(1), alin.(2) lit.”c”, art. 139, alin.(1) și alin.(2), art.196 alin.(1) lit.”a”, art.197, art.354, art.355, art.356, art.357, din O.U.G. nr. 57/2019, privind Codul administrativ, cu modificările și completările ulterioare;
f) Hotărâre nr.392/2020, privind aprobarea Normelor tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor;
g) Legea nr.24/2004, privind normele de tehnică legislativă în adoptarea actelor normative, republicată, cu modificările și completările ulterioare;
	
Ținând cont de:
· necesitatea utilizării acestui bun aparținând domeniului privat al comunei Rădoiești, în scopul dezvoltării comunității locale;
· proiectul de hotarare initiat de primarul comunei RĂDOIEȘTI, conform art. 136, alin.(1) și alin.(8), din O.U.G nr.57/2019, privind Codul administrativ, cu modificările și completările ulterioare;

Astfel, în urma inventarierii de către Comisia pentru întocmirea și actualizarea inventarului bunurilor ce alcătuiesc domeniul public şi privat al U.A.T. Rădoiești, s-a constatat faptul că bunul imobil – teren intravilan, amplasat în satul Cetatea, str. Oţeşti, nr. 4, comuna Rădoiești, în suprafață de  21800 mp,  categoria de folosință arabil si a constructiilor C1 –suprafata construita 562 mp si C 2-suprafata construita -562 mp, suprafata totala construita de 1124 mp,  identificate conform Anexei, care face parte integrantă din prezenta hotărâre, nu face  obiectul unor litigii cu privire la apartenenţa acestuia la domeniul privat al unităţii administrativ-teritoriale Rădoiești, nu este înscris în cartea funciară de nicio persoană fizică sau juridică, iar în evidențele 


primăriei nu este supus regimului legilor funciare și poate fi dobândit în proprietatea privată a comunei.



Având în vedere, cele constatate, precum și prevederile legislative:
· Codul civil: art.557 alin.(2) ”În cazurile prevăzute de lege, proprietatea se poate dobândi prin efectul unui act administrative”, coroborate cu art.888, ”Înscrierea în cartea funciară se efectuează în baza înscrisului autentic notarial, a hotărârii judecătoreşti rămase definitivă, a certificatului de moştenitor sau în baza unui alt act emis de autorităţile administrative, în cazurile în care legea prevede aceasta”;
· O.U.G. nr. 57/2019, privind Codul administrativ, cu modificările și completările ulterioare - art.356, alin.(5) ”Autorităţile administraţiei publice locale au obligaţia de a identifica, pe raza administrativ-teritorială a acestora, bunuri imobile care alcătuiesc domeniul privat al statului şi pentru care nu sunt cunoscute entităţile cărora li s-a atribuit un drept real şi de a notifica autoritatea administraţiei publice centrale competente în vederea evidenţierii separate a acestor bunuri în inventarul centralizat al bunurilor din domeniul privat al statului.”

Conform art.129 alin.(2), lit.”c”, Consiliul local exercită atribuţii privind administrarea domeniului public şi privat al comunei, iar proiectul de hotărâre se adoptă potrivit art.139, alin.(2) cu majoritatea calificată definită la art. 5 lit. dd), de două treimi din numărul consilierilor locali în funcţie.

În temeiul prevederilor legale, enumerate mai sus, consider că proiectul de hotărâre îndeplineşte cerinţele de legalitate, necesitate şi oportunitate şi poate fi înaintat spre aprobare Consiliului local. 

